બૅટરીની દુકાન ધરાવતા ઈશાન શેખે કહ્યું હતું કે ‘બેસ્ટના જ કૅન્ટીનમાલિક દ્વારા દરરોજ વહેલી સવારે પાંચ વાગ્યે કચરો ઠાલવવામાં આવે છે. તેઓ એવી દાદાગીરી કરે છે આ બેસ્ટની જગ્યા છે, તમને શું વાંધો છે. ક્લીન-અપ માર્શલોને અહીં કચરો કરનારાઓ સામે કાર્યવાહી કરવા જણાવ્યું હતું, પરંતુ તેઓ એક-બે દિવસ આવ્યા બાદ ફરક્યા જ નહોતા. વસ્ત્રો તૈયાર કરનારા કારખાનાની ચિંદી ફેંકીને પણ ગંદકી કરવામાં આવે છે. કેટલીયે વાર અમે દુકાનદારોએ પૈસાની ઉઘરાણી કરીને કચરાનો નિકાલ કર્યો છે, પણ દરરોજ કઈ રીતે કરીએ?’